Държавен вестник, бр. 31, 2016 г., стр. 68

СТР.  68	
Д Ъ Р Ж А В Е Н  В Е С Т Н И К 	
БРОЙ  31
ОБЩИНА С. АВРЕН, 
ОБЛАСТ ВАРНА
РЕШЕНИЕ № 154
от 25 март 2016 г.
На основание чл. 21, ал. 1, т. 11 ЗМСМА, чл. 30, 
ал. 3 във връзка с чл. 27, ал. 1 и ал. 2, т. 3, бук­
ва „в“ ППЗОЗЗ, чл. 129, ал. 1 ЗУТ във връзка с 
чл. 110, ал. 1, т. 5 ЗУТ, решения № 1213 и № 1214 
по протокол № 45 от редовно заседание, т. 23 и 24 
от дневния ред на Общинския съвет – с. Аврен, 
проведено на 24.07.2015 г., с които е разрешено 
изработване на ПУП – ПП и дадено предвари­
телно съгласие за преминаване през поземлени 
имоти – полски пътища, общинска публична 
собственост; прието Решение № 7 по протокол 
№ 13 от 9.12.2015 г. на OЕСУТ при Oбщина Аврен 
и заявление с входящ № М-2199(2), постъпило на 
30.11.2015 г. от Женя Георгиева Славова и Елица 
Здравкова Йорданова чрез пълномощник Татяна 
Любчева Кюркчиева, Общинският съвет – с. 
Аврен, реши:
Одобрява проект на подробен устройствен 
план – парцеларен план (ПУП – ПП) за еле­
ментите на техническата инфраструктура извън 
границите на урбанизираните територии за обект: 
Водопроводно и електропроводно отклонение за 
захранване на поземлени имоти (ПИ) с идентифи­
катори № 58445.8.11, № 58445.8.12 и № 58445.8.13 по 
кадастралната карта и кадастралните регистри на 
с. Приселци, идентични на ПИ № 008011, № 008012 
и № 008013 по КВС на с. Приселци, намиращи 
се в местност Комлука, землище на с. Приселци, 
община Аврен, с възложители Женя Георгиева 
Славова и Елица Здравкова Йорданова.
Решението подлежи на обжалване пред Адми­
нистративния съд – Варна, съгласно разпоредбите 
на чл. 215, ал. 1 ЗУТ.
Жалбите се подават чрез Общинския съ­
вет – с. Аврен, в 30-дневен срок от обнародване 
на решението в „Държавен вестник“ съгласно 
разпоредбите на чл. 215, ал. 4 ЗУТ.
Председател:
 Св. Тодорова
2852
18. – Националната агенция за приходи­
те, Териториална дирекция – гр. Бургас, на 
основание чл. 239, ал. 2 и 3 и чл. 253 ДОПК с 
постановление № 25 от 4.04.2016 г. за възлагане 
на недвижим имот възлага на купувача Мария 
Димитрова Янчева, адрес за кореспонденция: 
Бургас, област Бургас, ж.к. Лазур № 54, ет. 3, 
ап. 9, следния недвижим имот, отнет в полза на 
държавата и изнесен на публична продажба по 
реда на чл. 251 – 254 ДОПК в търг с тайно над­
даване № 14/2016/Б, проведен на 30.03.2016 г. в 
сградата на ТД на НАП – Бургас, ул. Цар Петър 
5Б: Самостоятелен обект в сграда с идентифи­
катор 07079.608.159.1.8 по кадастралната карта и 
кадастралните регистри на гр. Бургас, одобрени 
със Заповед № РД-18-9 от 30.01.2009 г. на изп. 
директор на АГКК, съгласно схема на самос­
тоятелен обект в сграда № 37460 от 3.10.2011 г., 
презаверена от 19.11.2015 г., с адрес на имота: 
Бургас 8000, ул. Генерал Гурко 55, ет. 4, ап. 8, 
намиращ се в сграда № 1, разположена в позем­
лен имот с идентификатор 07079.608.159, с пред­
назначение на самостоятелния обект: жилище, 
апартамент, брой нива на обекта: 1, посочена в 
документа площ: 56 кв. м, с прилежащи части: 
таванска стая – 10,50 кв. м, сутеренна избена 
стая – 6 кв. м, 1/8 ид. ч. от общите части на 
сградата, при самостоятелни съседни обекти в 
сградата: на същия етаж: 07079.608.159.1.7, под 
обекта: 07079.608.159.1.6, над обекта – няма, 
ведно с 1/8 идеална част от поземлен имот с 
идентификатор 07079.608.159 съгласно скица на 
поземлен имот № 15-504033 от 19.11.2015 г., с 
адрес на имота: Бургас 8000, ул. Генерал Гурко 
55, с площ – 319 кв. м, с трайно предназначение 
на територията – урбанизирана, начин на трайно 
ползване – средно застрояване (от 10 – 15 м), 
с номер по предходен план: 1065, квартал: 119, 
парцел: 2, съседи: 07079.608.301, 07079.608.157, 
07079.608.160, 07079.608.307, което описание на 
имота съгласно нотариален акт № 55, том I, 
рег. № 577, дело № 46 от 4.02.2003 г. на Огнян 
Желев – нотариус с район на действие Районен 
съд – Бургас, и акт на отнемане – Решение № 5 
от 28.01.2010 г. по гр. д. № 12/2009 г. на Бургаския 
окръжен съд, представлява апартамент, нами­
ращ се на 4-тия етаж на построената в същия 
УПИ жилищна сграда със западно изложение, 
застроен върху 56 кв. м, състоящ се от две спал­
ни, дневна, кухня, баня, тоалетна и антре, при 
граници: изток – апартамент на Димитър Попов, 
запад – дворно място, север – ул. Ген. Гурко, и 
юг – групов строеж 33, ведно с намиращата се 
над спалнята таванска стая с площ 10,50 кв. м, 
ведно със сутеренна избена стая с площ 6 кв. м, 
намираща се под всекидневната на Манол 
Тодоров, при граници: север – ул. Ген. Гурко, 
юг – Димитър Попов, изток – Милчо Ставрев, и 
запад – стълбище, както и 1/8 идеална част от 
общите части на сградата и правото на строеж, 
ведно с 1/8 идеална част от урегулиран поземлен 
имот – целият с площ 325 кв. м, намиращ се в 
Бургас, ул. Ген. Гурко 55, съставляващ парцел 
II-1065 в квартал 119 по плана на гр. Бургас, 
при граници за цялото: север – ул. Ген. Гурко, 
изток – ул. А. Златаров, юг – парцел III-1064, и 
запад – парцел I-1066. Имотът се продава такъв, 
какъвто е към момента на продажбата, и ку­
пувачът не може да претендира за недостатъци 
на закупения имот. На основание чл. 246, ал. 8 
ДОПК собствеността преминава върху купувача 
от датата на постановлението.
2902